fi fi fi fi fi fi fi fi fi fi fi fi fi fi eo la fi fi fi fi fi fi fi nl pt fi it fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo la fi fi fi fi fi fi fi nl pt fi it fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi en fi en fi fi en fi fi en fi fi en fi fi en fi en fi fi en fi fi en fi en fi en fi en fi en fi en en fi fi fi fi fr fi fi fi als en fi fi fi fi als en fi fi fi fi fi fi fi fi fi fi fi fi
Kunta-alan neuvottelutulos – ei täydellinen mutta plussan puolella - Farmasialiitto
Kirjaudu jäsensivulle Ajankohtaista Blogi Tapahtumakalenteri Fimnet Mortteli Verkkokauppa
Lääkehoidon arvioinnin (LHA) osaamisen tunnustaminen
Vuoden Farmaseutti ja Vuoden Proviisori
Lääketeollisuuden ja terveydenhuollon ammattilaisten yhteistyö
Muut toimielimet ja verkostot
FLOpin hallitus ja paikallistoimijat
Lääkehoidon arvioinnin (LHA) osaamisen tunnustaminen
Työskentely valtiosektorilla ja yliopistolla
Työskentely lääketeollisuudessa ja lääketukkukaupassa
Työskentely sairaalassa ja terveyskeskuksessa
Vuoden Farmaseutti ja Vuoden Proviisori
Lääketeollisuuden ja terveydenhuollon ammattilaisten yhteistyö
Muut toimielimet ja verkostot
FLOpin hallitus ja paikallistoimijat
Kunta-alan neuvottelutulos – ei täydellinen mutta plussan puolella
Kunta-alan neuvottelutulos – ei täydellinen mutta plussan puolella
Kunta-alan virka- ja työehtosopimusten kestoksi sovittiin 1.2.2018–31.3.2020. Nyt neuvotellut sopimukset ovat siten voimassa vielä kolme kuukautta sote- ja maakuntauudistuksen voimaantulon jälkeen.
Kokonaiskorotus sopimuskaudella on 3,46 %, ja tämä vastaa muiden alojen ratkaisuja. Kunta-alan palkkakehitys ei siten eriydy yksityisestä sektorista enempää ainakaan sopimuskorotusten vuoksi. Palkkaratkaisu painottuu yleiskorotuksiin, kuten vaadimme. Paikallinen järjestelyerä tulee työllistämään luottamusmiehiä, mutta onneksi vain kerran sopimuskauden aikana.  (Kaksi yleiskorotusta: yht. 2,25 % 1.5.2018 26 euroa, mutta vähintään 1,25 % (ns. taitepiste 2080 euroa) sekä 1.4.2019 1 %. Paikallinen järjestelyerä 1.1.2019 1,2 %)
Paikalliset järjestelyerät käytetään tehtäväkohtaisten palkkojen korotuksiin ja/tai henkilökohtaisiin lisiin taikka vastaaviin. Työnantaja ottaa huomioon, että paikallisen järjestelyerän käyttö jakaantuu mahdollisimman tasapuolisesti liitteiden palkkasummat huomioiden eri palkkahinnoitteluliitteiden välillä. Palkkahinnoittelun ulkopuoliset muodostavat tässä oman ryhmänsä.  Esimies- ja johtotehtävissä olevien ja palkkahinnoittelun ulkopuolisten palkan on oltava suhteessa heidän alaistensa ja verrokkiryhmiensä palkkaan.
Mikäli paikallisten erien kohdennuksesta ei päästä yhteisymmärrykseen, työnantaja päättää niiden käytöstä tehtäväkohtaisten palkkojen korotuksiin ja/tai henkilökohtaisiin lisiin taikka vastaaviin.
Sopimuskaudella lomarahan vaihtaminen vapaaksi on mahdollista erillisen paikallista sopimista koskevan määräyksen rajoissa. Teoriassa vaihtaminen on ollut aiemminkin mahdollista, mutta käytännössä vaihtamisesta ei ole tehty paikallisia sopimuksia. Jos paikallinen sopimus tehdään, edellyttää vaihtaminen vielä työntekijän tai viranhaltijan ja työnantajan kesken tehtävää sopimusta. Vapaan aikana maksetaan pitämisajankohdan varsinainen palkka ja se kerryttää vuosilomaa.
Luottamusmiehen ja työsuojeluvaltuutetun asema
Luottamusmiehen asemaan tulee parannuksia ja pienoinen parannus tulee myös työsuojeluvaltuutetun korvauksiin. Pääluottamusmiehelle tai vastaavalle luottamusmiehelle annettava työstä vapautus on vähintään työpäivä viikossa 105 (aiemmin 120) hänen edustamaansa viranhaltijaa/työntekijää kohde. Korvaukset nousevat 7 prosenttia ja edustettavien lukumäärään tulee yksi uusi porras yli 700 edustettavasta alkaen. Tässä uudessa portaassa korvaus on 260 euroa kuukaudessa. Työsuojeluvaltuutetun palkkio nousee 94 euroon ja yli 700 edustettavan työsuojeluvaltuutetulla se on 260 euroa kuukaudessa. Nämä muutokset ovat voimassa sopimuskauden ajan.
Palkkaohjelma sisältää kuntien ja yksityisen sektorin ansiokehitys- ja ansiotasoerojen selvityksen ja sitä seuraavan neuvotteluvaiheen. Neuvotteluvaiheessa on tarkoitus sopia mahdollisista palkkauksellista takamatkaa korjaavista toimista.
Sopimuskaudelle tulee neljä työryhmää: palkkausjärjestelmää kehittävä työryhmä, sairauslomaa koskevia sopimusmääräyksiä arvioiva työryhmä, työssä oppimista ja ohjausta käsittelevä työryhmä sekä etätyöryhmä. Lisäksi tulee KVTES:n liitteiden 3 ja 4 piirissä olevien työehtoja kehittävä työryhmä, jossa kaikki pääsopijajärjestöt ovat edustettuina. Tämä työryhmä jakautuu erillisiin Teho- ja SOS-työryhmiin. Työryhmässä on tarkoitus varautua sote- ja maakuntauudistuksen voimaantulosta johtuviin muutoksiin.
Sopimusjärjestelmän uudistamisesta, kuten maakuntiin ja uudistuviin kuntiin tulevista työehtosopimuksista, aletaan neuvotella erikseen kunnan pääryhmässä. Sote-työryhmä ei siten tarkoita niin sanotun hoitajasopimuksen valmistelua, kuten virheellisesti on uutisoitu.
Päättyneen sopimuskauden työryhmien anti
Päättyneellä sopimuskaudella oli työaikalukua uudistava YTA-työryhmä ja varhaiskasvatuksen henkilöstön työehtoja kehittävä VAKA-työryhmä. Kummastakin työryhmästä saatiin paljon positiivisia muutoksia. Näistä kerromme tarkemmin, kunhan JUKOn hallitus ensi viikolla ottaa kantaa neuvottelutulokseen.
Lomarahaleikkausten kompensaation sijaan puhumme tulevaisuuteen suuntaavasta tuloksellisuuserästä ja työn ja perheen yhteensovittamista helpottavista ja tasa-arvoa parantavista uudistuksista.
Jokaiselle kunnan palveluksessa olevalle maksetaan tammikuussa 2019 paikallinen kertaerä. Sen suuruus on 9,2 % varsinaisesta palkasta. Kertaerä edellyttää, että kunnassa on tai sinne tehdään tuloksellisuusohjelma tms. strateginen ohjausväline. KunTeko-ohjelmaan voidaan hyödyntää tässä yhteydessä. Muita kriteerejä ei tule. Kertaerän arvo työvoimakustannuksineen on 135 miljoonaa euroa. Sen rahoitukseen ei ole korvamerkitty ulkopuolista tukea.
Palkallinen isyysvapaa pitenee kuudesta päivästä 12 päivään. Tilapäinen enintään neljän päivän mittainen hoitovapaa (kolme päivää näistä palkallisia) on nykyisin mahdollista alle 10-vuotiaan, äkillisesti sairastuneen lapsen hoitamiseksi. Ikäraja nousee 12 vuoteen.
Lisäksi takautuvasti myönnetyn työkyvyttömyyseläkkeen tai kuntoutusrahan johdosta tehtävästä sairausajan palkan takaisinperinnästä luovutaan.
JUKOn hallitus käsittelee neuvottelutulosta ensi viikolla. Tarkka ajankohta selviää, kunhan neuvottelutilanne valtion, yliopiston ja kirkon sopimusaloilla alkaa selvitä.
Lisätietoja:  puheenjohtaja Olli Luukkainen, puh. 0500 652 872 toiminnanjohtaja Maria Löfgren, puh. 040 568 2798
Puh. 029 7010 1091
Puh. 029 7010 1090
Työsuhdeasioihin ja jäsenyyteen liittyvät yhteydenotot joko puhelimitse palvelunumeroihin, sähköpostitse tai nettiajanvarauksen kautta. Muissa asioissa voit jättää yhteydenottopyynnön tällä lomakkeella.